**ФОТОГРАФСКИ САЛОН „КАЗАНЛЪК 2018“**

***РЕГЛАМЕНТ***

* Организатор е Музей на Фотографията и Съвременните Визуални Изкуства.
* Салонът ще се проведе през месец декември 2018 г. в залата за временни изложби на МФСВИ.
* Във фотографски салон „Казанлък 2018“ могат да вземат участие фотографи- професионалисти и любители от Казанлък и територията на общината.
* Салонът не е тематичен: може да се участва с фотографии по избрана от Вас тема .
* Фотографиите могат да бъдат цветни или монохромни.
* Всеки автор трябва да предаде от 3 до 5 фотографии за селекция.Организаторите ще преценят кои и колко творби ще бъдат включени в окончателната експозиция.
* Допускат се за участие творби, не по-стари от 5 години.
* Не се допускат творби с антидържавно, расистко, ксенофобско, порнографско, религиозно и политическо послание.
* Всеки автор представя творбите си на фотохартия с размери на листа 50х70 см и размер на изображението макскимум 40х60 см.
* Името на снимката и автора трябва да бъдат изписани на гърба на български и английски езици.

**Технически изисквания:**

* Допускат се леки корекции на цветопредаването, резкостта и кадрирането на оригиналния файл.
* Не се допускат монтажи.

 **Такса за участие**

Без такса за участие.

**Допълнителни условия**

С цел обогатяването на фонда на Музея на фотографията и съвременните визуални изкуства, организаторите си запазват правото на придобиване на две от предоставените фотографии по техен избор.

**Авторски права**

Всеки участник следва да притежава авторските права върху творбите, които предава. С предаването на фотография на [организаторите](http://www.fotosalonvarna.org/), участникът заявява, че изображението е негова творба. С предаване на творбите, участникът дава своето разрешение на организаторите, да използват безвъзмездно изображенията с промоционална цел, свързана с нуждите на Община Казанлък и МФСВИ (изложби на открито и закрито, каталог, фото CD/DVD, календар, уебсайт и др.), както и за всяка друга некомерсиална цел на организаторите, в случай, че участникът изрично не заяви своя отказ.

**Краен срок за предаване на творбите**

Краен срок за предаване на творбите: **1 декември 2018 г**. лично в Музей на Фотографията и Съвременните Визуални Изкуства.

**Откриване на изложбата:13 декември 2018 година.**

**За повече подробности:**

На място в МФСВИ, по електронната поща foto.museum,.kz@abv.bg, ЛС във Facebook **или на телефон 0888935560 инж. Стефан Папукчиев – Директор.**

**Музей на фотографията и съвременните визуални изкуства - Казанлък**